Jekk għandek bejn 17-il sena u 30 sena u trid tgħin biex is-soċjetà ssir ftit aħjar, irreġistra fil-Korp Ewropew ta' Solidarjetà. Matul is-sessjoni parzjali ta' Settembru, il-Parlament Ewropew se jiddiskuti l-proposta li tistabbilixxi l-qafas legali tal-Korp Ewropew ta' Solidarjetà. Il-Korp Ewropew ta' Solidarjetà għandu l-għan li jkun il-punt ta' dħul ewlieni tal-UE għaż-żgħażagħ li jridu jkunu voluntiera jew jaħdmu fuq proġetti għall-benefiċċju tal-komunitajiet u tan-nies fl-Ewropa kollha. L-għan huwa li ż-żgħażagħ jingħataw l-opportunità li jiksbu kompetenzi siewja għall-iżvilupp personali, soċjali, ċiviku u professjonali, inklużi t-tagħlim u t-taħriġ, filwaqt li jgħinu lil nies oħra. Il-proġetti jinkludu l-edukazzjoni, is-saħħa, il-ħarsien tal-ambjent, il-ħidma mat-tfal u mal-anzjani kif ukoll mal-migranti u mal-persuni li jfittxu asil – filwaqt li tingħata prijorità lill-ħidma karitatevoli. Il-ftehim informali , adottat min-negozjaturi tal-Parlament u tal-Kunsill f'Lulju, jgħid li l-attivitajiet m'għandux ikollhom impatt negattiv fuq impjiegi jew traineeships eżistenti u għandhom jikkontribwixxu għat-tisħiħ tal-impenji ta' responsabbiltà soċjali korporattiva tal-kumpaniji; m'għandux joħdilhom posthom. "Naħseb li lkoll nafu li ż-żgħażagħ jixtiequ jikkontribwixxu għall-proġett Ewropew... biex jibnu l-futur tagħhom stess, biex ikunu f'kuntatt ma' nies oħra u biex jagħmlu s-soċjetà ftit aħjar", qalet ir-rapporteur u n-negozjatur prinċipali tal-PE Ara l-filmat tagħna għal aktar tagħrif. Għal aktar informazzjoni Stqarrija għall-istampa (27-06-2018) Fajl tal-proċedura Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF